text: I nat lukker motorvejen 
  28 august 2017 kl. 10.19
  Kl. 23 mandag aften starter broarbejdet over E45 ved Horsens. Derfor er motorvejen de næste fire nætter lukket. 
  I nat går første etape af et broarbejde ved Horsens i gang. Broen går tværs hen over den stærkt trafikerede østjyske motorvej, som man altså bliver nødt til at lukke i fire nætter, da der skal stilles stillads under broen.
  Motorvejen lukker i den nordgående retning kl. 23 mandag aften og åbner igen kl. 05 tirsdag morgen. Det drejer sig om strækningen mellem frakørsel 57 Horsens Syd og frakørsel 56 Horsens Vest.
  Natten til onsdag lukker motorvejen ligeledes i nordgående retning fra kl. 23 til kl. 05. Natten til torsdag og natten til fredag lukker E45 i sydgående retning fra kl. 23 til kl. 05.
  Broarbejdet over E45 skal skabe en mere direkte forbindelse mellem motorvejen og Horsens midtby og havn. 
  Der er lavet en omkørsel øst for motorvejen. Se ruten her.
  